U-arvolla ilmaistaan ikkunan lämmönläpäisykerrointa. Mitä pienempi arvo on, sitä parempi on ikkunan lämmön eristyskyky eli energiatehokkuus. U-arvo ilmoitetaan yksiköllä W/m2 K. Uuden talon rakentamisessa minimivaatimus U-arvolle on 1,0. Lämpöikkunoissa U-arvo on jopa 0,8. Energialuokitus (luokat A++ - G) määrittelee U-arvon lisäksi koko ikkunan energiatehokkuuden ja ottaa huomioon myös karmien tiiveyden ja muut ominaisuudet, jotka vaikuttavat ikkunan eristyskykyyn. Energiamerkinnän ilmoittaminen on ikkunavalmistajille vapaaehtoista.